**Innledningsbrev til pretest av videoer**

Kjære deltaker,

Velkommen til denne spørreundersøkelsen gjennomført av universitetet i Stavanger. Undersøkelsen er en del av et forskningsprosjekt finansiert av Norges Forskningsråd.

Dette er en kort undersøkelse om APPetitus. APPetitus er en app for kostholdsvurdering og ernæring, spesielt utviklet for den eldre befolkningen i Norge. Appen har som mål å forebygge under- og feilernæring hos eldre, og vil motivere til et regelmessig og mer variert kosthold med tilstrekkelig inntak av kalorier, proteiner og væske.

Først vil du se en kort opplæringsvideo om hvordan forholdet til mat endrer seg gjennom livet, og hvordan du bruker APPetitus til å forebygge problemer rundt ernæring. Videoen varer ca. fire og et halvt minutt. Etterpå svarer du på noen spørsmål om dine meninger om opplæringsvideoen og APPetitus. Det tar ca. fem minutter å svare spørsmålene.

Vennligst les forklaringen nedenfor og åpne spørreskjemaet ved å klikke på den vedlagte linken og besvar spørsmålene. Vi er svært takknemlige dersom du besvarer spørreskjemaet så snart som mulig og helst innen en uke.

På forhånd takk for at du deltar og lykke til med utfyllingen!

Vennlig hilsen,

Chunyan Xie

Leder for Arbeidspakk 1 i prosjektet "Releasing the power of users "

ved Universitetet i Stavanger

og

Professor i markedsføring

Institutt for økonomi og administrasjon

Høgskulen på Vestlandet

**Forklaring for deltagelse av undersøkelsen:**

**Deltakelse**  
Du har fått henvendelse om å delta fordi du er registrert som medlem i Pensjonistforbundet.   
Det er frivillig å delta og du kan når som helst trekke deg uten å oppgi noen grunn. Alle dine personopplysninger vil da bli slettet. Det har ingen negative konsekvenser for deg om du velger å trekke deg.  
  
**Personvern**  
Vi vil bare bruke opplysningene om deg til formålene vi beskriver her. Vi behandler opplysningene konfidensielt og i samsvar med personvernregelverket.  I rapporter og andre publikasjoner basert på prosjektet, vil vi bare bruke de innsamlede dataene i overordnet form.  
  
**Dine rettigheter**  
Så lenge din besvarelse kan knyttes til deg som person har du følgende rettigheter:

* Å få innsyn i hvilke personopplysninger som er registrert om deg, og få utlevert en kopi av opplysningene
* Å få rettet eller slettet personopplysninger om deg
* Å sende klage til Datatilsynet om behandlingen av dine personopplysninger

Vi behandler opplysningene basert på ditt samtykke. Norsk Senter for Forskningsdata AS (NSD) har på oppdrag fra UiS vurdert at behandlingen av personopplysninger i dette prosjektet er i samsvar med personvernregelverket.  
Hvis du har spørsmål eller ønsker å benytte deg av dine rettigheter, ta kontakt med Elin Merethe Oftedal (elin.m.oftedal@uis.no), Chunyan Xie (chunyan.xie@hvl.no) eller Kristi Bjørnes Skeie ([kristi.b.skeie@uis.no](mailto:kristi.b.skeie@uis.no)). Vårt personvernombud kan kontaktes på epost: [personvernombud@uis.no](mailto:personvernombud@uis.no).

Vennligst klikk på linken nedenfor og besvar spørreskjemaet!

<https://uisnettop.eu.qualtrics.com/jfe/form/SV_ext6jyHIuPazWTA>